Source: http://radioblaj.caritas-blaj.ro/?avancronica-volei-alba-blaj-csm-targoviste-sambata-de-la-ora-13.00-in-direct-la-digisport-2,762
Timestamp: 2018-01-16 07:21:54+00:00

Document:
Avancronica Volei Alba Blaj - CSM Targoviste: sambata, de la ora 13.00, in direct la Digisport 2 - Radio Blaj
Avancronica Volei Alba Blaj - CSM Targoviste: sambata, de la ora 13.00, in direct la Digisport 2
Volei Alba Blaj joaca sambata, de la ora 13.00, impotriva echipei CSM Targoviste, intr-un meci ce conteaza pentru etapa a patra a Diviziei A1 la volei feminin. Partida, care se va disputa in Sala Timotei Cipariu, va putea fi urmarita si de blajenii de pretutindeni, fiind transmisa in direct de postul Digisport 2. Meciul de la Blaj este considerat de specialisti derby-ul etapei a patra, in conditiile in care se intalnesc doua echipe care vizeaza clasarea in primele patru locuri la finalul sezonului regulat, care permit echipelor sa ramana in cursa pentru calificarea in finala campionatului.
Spre deosebire de sezoanele trecute, cand echipa noastra nu avea probleme in a castiga meciurile oficiale cu echipa din Targoviste, meciul de sambata este unul cu totul altfel, in conditiile in care echipa damboviteana si-a anuntat intentia de a se bate la primele locuri. Tocmai de aceea, partida a fost pregatita cu atentie de noul antrenor al echipei Volei Alba Blaj, Darko Zakoc, care a avut la dispozitie o saptamana sa isi puna amprenta personala in pregatirea tehnica si tactica a echipei, in conditiile in care tehnicianul sarb s-a declarat foarte multumit de modul in care a gasit echipa din punct de vedere fizic. Pentru echipa noastra, meciul cu CSM Targoviste este inceputul unei perioade pline de meciuri dificile, care continua, saptamana viitoare, cu deplasarea la Dinamo si apoi cu debutul in cupele europene, la Koniz, in Elvetia.
Cele doua adversare de sambata s-au intalnit pana acum, in meciuri oficiale, de opt ori, in toate dintre acestea impunandu-se echipa noastra: de patru ori in Divizia A2, de doua ori in Divizia A1 si de doua ori in Cupa Romaniei. Inaintea startului sezonului oficial din acest an, Volei Alba Blaj a invins CSM Targoviste cu 3-2, intr-o partida de pregatire desfasurata pe terenul targovistencelor.
Cele doua echipe au avut pana acum un traseu asemanator in campionat, ambele formatii inregistrand doua victorii si o infrangere, fiind la egalitate in clasament, cu sase puncte. Daca Volei Alba Blaj a pierdut in prima etapa la campioana Stiinta Bacau, CSM Targoviste a fost infranta, tot in etapa de debut, de o alta contracandidata la titlu, CSM Bucuresti.
Meciul de sambata va fi transmis in direct de Digisport 2, la fel ca si partida de saptamana viitoare, cand Volei Alba Blaj joaca in deplasare, sambata, 8 noiembrie, de la ora 14:45, pe terenul echipei Dinamo.

References: CSM 
 CSM 
 CSM 
 CSM 
 CSM 
 CSM 
 CSM